Inligtingsbestuur-‘sub-scenario’

Vuyani, ’n eerstejaar IT-student by ’n plaaslike universiteit, help met die insameling van geskikte lesmateriaal vir sommige rekenaargeletterdheidskursusse wat die trust wil aanbied.

1. Vuyani het die frase *computer literacy* in Google ingetik en het meer as 18 miljoen *hits* of trefslae gekry.

1.1 Verduidelik kortliks wat ’n ‘hit’ in hierdie konteks beteken, deur te verduidelik hoe ’n soekenjin werk.

1.1 >>

1.2 Toe Vuyani dieselfde soekfrase in aanhalingstekens ingetik het (‘computer literacy’), het die aantal trefslae na net meer as 6 miljoen verminder. Verduidelik hoekom die trefslae verminder het nadat aanhalingstekens bygevoeg is.

1.2 >>

1.3 Gee twee ander maniere om minder resultate en ook meer relevante resultate met ’n internetsoektog te verkry.

1.3 >>

2. Vuyani het ’n paar nuttige webwerwe opgespoor met inhoud wat vir die opleiding gebruik kan word, en wat gereeld opgedateer word. Dit voel egter of hy aan inligtingsoorlading *(information overload)* ly. Iemand het voorgestel dat hy moet kyk of hierdie webwerwe nie oor RSS-voere *(RSS feeds)* beskik nie.

2.1 Verduidelik kortliks waarna inligtingsoorlading verwys*.*

2.1 >>

2.2 Verduidelik wat RSS-voere is en hoe dit Vuyani in hierdie konteks kan help.

2.2 >>

3. Vuyani is gewaarsku dat hy versigtig moet wees om nie plagiaat te pleeg nie en om die akkuraatheid van inligting op *wiki*-webwerwe en *blogs* na te gaan.

3.1 Wat is plagiaat?

3.1 >>

3.2 Verduidelik wat ’n *wiki* is en hoekom inligting wat daar verkry is nie altyd akkuraat is nie.

3.2 >>

3.3 Verduidelik wat ’n *blog* is en hoekom inligting wat daar verkry word nie noodwendig akkuraat is nie.

3.3 >>

3.4 Wat is ’n *vlog*?

3.4 >>

4. Vuyani het ’n paar *podcasts* afgelaai wat verband hou met rekenaargeletterdheid.

Verduidelik kortliks wat ’n *podcast* is en hoe dit van ’n *vodcast* verskil.

4. >>

5. Vuyani moet ’n aantal vergaderings koördineer met universiteitstudente wat die rekenaarkursusse gaan aanbied. Daar is egter baie administrasie betrokke, en dis nogal moeilik om die vergaderings gereël te kry.

5.1 Noem twee maniere hoe die kalenderfunksie van ’n e-posprogram hiermee kan help.

5.1 >>


5.2 Vuyani skryf gereeld vir homself boodskappe op stukkies papier om hom aan take te herinner wat hy moet voltooi.

Gee ’n algemene naam vir die e-posfunksie wat gebruik kan word om ’n gebruiker te herinner aan take wat nog gedoen moet word en wat die sperdatums van die take is.

5.2 >>

6. Vuyani het ’n vraelys opgestel om te bepaal in watter rekenaarkursusse lede van die gemeenskap belang sou stel.

6.1 Die vraelys wat hy opgestel het, word hieronder bygevoeg. Evalueer die algemene ontwerp van die vraelys deur voor te stel hoe dit verbeter kan word.



6.1 >>

6.2 Gee twee moontlike voordele daarvan om die respondente toe te laat om die vorm elektronies op ’n rekenaar in die sentrum in te vul.

6.2 >>

6.3 Vuyani het besluit om die respondente toe te laat om die vorm elektronies in te vul. Die voltooide vorms is in ’n *Word*-dokument gestoor, en Vuyani het die volgende leêromskakeling op die dokument toegepas:

Document1.docx 🡪 Survey\_results.txt


6.3.1 Gee ’n rede hoekom hy die *lêernaam* van *Document1* na *Opname\_resultate* verander het, behalwe om te voorkom dat dit met die oorspronklike dokument verwar sou kon word.

6.3.1 >>

6.3.2 Wat is die mees waarskynlike rede waarom hy die lêeruitbreiding verander het?

6.3.2 >>

6.4 Die getal voltooide vraelyste wat op elk van die vyf dae nadat die vraelyste uitgehandig is, teruggekry is, word deur die grafiek hieronder verteenwoordig:



6.4.1 Watter belangrike grafiek-element kom nie in hierdie grafiek voor nie?

6.4.1 >>

6.4.2 Verduidelik waarom ’n *lyngrafiek* eerder gebruik moet word om hierdie inligting weer te gee.

6.4.2 >>

7. Vuyani moet data oor die kursusgangers stoor (persoonlike besonderhede, kontakbesonderhede, kursusresultate, ens.)

Gee TWEE redes waarom hy ’n databasisprogram vir hierdie doel behoort te gebruik eerder as ’n sigblad.

7. >>