# Gevallestudie-scenario

Die burgemeester wil probeer om iets aan die plaaslike hoë werkloosheidsyfer te doen. Hy het begin saamwerk met ander partye wat ook by die gemeenskap betrokke is, soos die Departement van Onderwys en Arbeid, en ook plaaslike gemeenskapsleiers en potensiële borge. Hulle wil ’n loodsprojek begin wat vir mense in die gemeenskap IKT-vaardighede sal leer. Hierdie vaardighede sal die mense help om werk te kry of entrepreneurs te word. Die burgemeester en sy span het ’n trust, die Vusani-trust, gestig om die projek te befonds. Die Departement van Onderwys het ’n skoolsaal wat nie gebruik word nie as ’n gemeenskaps-rekenaarsentrum beskikbaar gestel. Die munisipaliteit het ook ’n aantal nuwe rekenaars asook ’n aantal ouer, heropgeboude rekenaars geskenk om die projek aan die gang te kry.

Stelseltegnologie-‘sub-scenario’

1. Die nuwe rekenaars wat geskenk is, het die volgende spesifikasies:

Windows 10 Home 64-bit

2 x 8 GB, DDR4 DIMMs

Intel® Core™ i7 Quad-Core, 2.6 GHz

NVIDIA GeForce GTX 1060 6 GB GDDR

1TB 5400 RPM Hard Drive

Integrated webcam   
 Avast 2019  
 LibreOffice v6.1.2

1.1 Noem die stelselsagteware wat in die spesifikasies gegee word en spesifiseer watter tipe stelselsagteware dit verteenwoordig.

1.1 >>

1.2 Hoeveel geheue (RAM) is op die rekenaar geïnstalleer? Verduidelik kortliks jou antwoord.

1.2 >>

1.3 Wat is die spoed van die verwerker wat in die spesifikasies gelys word?

1.3 >>

1.4 Wat is die kapasiteit van die hardeskyf wat in die spesifikasies gelys word?

1.4 >>

1.5 Verduidelik hoe en waarom die *quad-core-*spesifikasie ’n voordeel sou wees.

1.5 >>

1.6 Noem die *oopbronsagteware* wat in die spesifikasies gelys is en sê tot watter kategorie sagteware dit behoort.

1.6 >>

1.7 Wat is die grootste voordeel daarvan om oopbronsagteware te hê, buiten die feit dat dit gewoonlik gratis is?

1.7 >>

1.8 Watter tipe stelselsagteware is Avast 2019?

1.8 >>

1.9 ’n Video- of grafikakaart is in die spesifikasies gelys.

1.9.1 Skryf die spesifikasies wat na die grafikakaart verwys, neer.

1.9.1 >>

1.9.2 Verduidelik waarom dit voordelig sou wees om ’n grafikakaart, soos die een wat gelys is, te hê, indien die Vusani-trust dit sou oorweeg om ’n basiese videoredigeringskursus aan te bied.

1.9.2 >>

1.10 Die SVE van ’n rekenaar bevat sy eie kasgeheue. Verduidelik kortliks wat kasgeheue is en watter funksie dit verrig.

1.10 >>

2. Die ouer rekenaars wat geskenk is, is uitgepak en opgekoppel, maar sommige van hulle gee probleme.

2.1 Dit lyk asof een van die USB-sleutelborde nie werk nie.

Gee ’n paar stappe wat jy kan uitvoer om die probleem op te los of die oorsaak van die probleem op te spoor.

2.1 >>

2.2 Niks vertoon op die skerm van een van die rekenaars nie maar mens kan ‘hoor’ dat die rekenaar gelaai het.

Gee ’n paar stappe wat mens kan uitvoer om te probeer om die probleem te identifiseer of op te los.

2.2 >>

2.3 Die meeste hardeskywe is baie vol en sommiges ‘reageer’ stadiger as ander. Iemand het voorgestel dat hulle die *Defragmentation*- en *Disk Cleanup*-nutsprogramme uitvoer om die situasie te probeer verbeter.

2.3.1 Gee twee aksies wat die *Disk Cleanup*-nutsprogram sal uitvoer om te probeer om meer spasie op die hardeskywe beskikbaar te maak.

2.3.1 >>

2.3.2 Hoe sou die gebruik van die defragmenteer-nutsprogram die rekenaar ‘vinniger’ maak?   
Verduidelik jou antwoord deur na die konsep van skyffragmentering te verwys.

2.3.2 >>

2.3.3 Iemand het voorgestel dat die skyfdefragmenteer-nutsprogram geskeduleer moet word om die hardeskyf elke dag te defragmenteer sodat daar soveel oop spasie as moontlik op die hardeskyf kan wees.

Dink jy dit is goeie raad? Lewer kritiese kommentaar oor hierdie raad om jou antwoord te ondersteun.

2.3.3 >>

2.3.4 Wat is ’n skyfskandeerder en hoe verskil dit van die funksie van ’n Disk Cleanup-nutsprogram?

2.3.4 >>

3. ’n Voorstel moet gemaak word vir die moontlike opgradering van hierdie rekenaars teenoor die aankoop van nog (nuwe) rekenaars.

3.1 As jy aanvaar dat al die hardeware werk, wat sou die twee mees algemene redes of motiverings wees om die bestaande rekenaars op te gradeer?

3.1 >>

3.2 Verduidelik waarom die byvoeging van meer RAM die algemene werkverrigting van die rekenaars sal verbeter.

Verduidelik jou antwoord deur na die algemene funksie van RAM te verwys.

3.2 >>

3.3 Noem twee maniere hoe die byvoeging van SSD’s die algehele werkverrigting van hierdie rekenaars kan verbeter, sowel as enige twee ander potensiële voordele wat hulle bied.

3.3 >>

3.4 Een van die trustees wil weet wat die doel daarvan is om addisionele hardeskywe in die rekenaars te sit as dit nie die algemene werkverrigting van die rekenaars sal verbeter nie.

Verduidelik kortliks wat die grootste voordeel van addisionele hardeskywe sal wees.

3.4 >>

3.5 Eksterne hardeskywe kan ook gebruik word om addisionele hardeskywe by die rekenaars te voeg.  
Een van die trustees is gevra om uit te vind hoeveel eksterne hardeskywe kos, en hy het gevind dat daar *2.5"-* en *3.5"-* eksterne hardeskywe te koop is.

3.5.1 Watter poort word gewoonlik gebruik om eksterne hardeskywe aan die rekenaars te koppel?

3.5.1 >>

3.5.2 Wat is die grootste voordeel van die 2.5"-eksterne hardeskyf bo die 3.5"-eksterne hardeskyf?

3.5.2 >>

3.5.3 Wat sou die grootste nadeel van die gebruik van eksterne hardeskywe wees, as mens dit sou vergelyk met die byvoeg van addisionele interne hardeskywe?

3.5.3 >>

3.6 Een van die rekenaars het ’n DVD-skrywer, maar nie enige van die ander rekenaars het ’n CD- of DVD-aandrywer nie.

3.6.1 Gee twee redes waarom nie elke rekenaar ’n geïnstalleerde optiese aandrywer hoef te hê nie.

3.6.1 >>

3.6.2 Gee twee voordele wat Blu-ray-tegnologie bo ‘normale’ DVD’s het?

3.6.2 >>

3.6.3 Een van die trustees het gesukkel om ’n DVD geskryf te kry.

Gee twee stappe wat mens kan uitvoer om hierdie probleem op te los (en steeds dieselfde aandrywer te gebruik).

3.6.3 >>

4. Sommige sleutelborde moet vervang word. ’n Kwotasie vir ’n *koordlose*, *ergonomies ontwerpte*, *volledige* *QWERTY-sleutelbord* is verkry.

4.1 Watter tipe koordlose tegnologie sou hierdie sleutelborde gebruik om met die rekenaar te kommunikeer?

4.1 >>

4.2 Gee twee potensiële nadele daarvan om ’n koordlose sleutelbord te gebruik (buiten koste-oorwegings).

4.2 >>

4.3 Wat beteken die *volledige* *QWERTY*-spesifikasie van die sleutelbord?

4.3 >>

4.4 Die sleutelborde word gelys as *ergonomies* ontwerp.

4.4.1 Wat is die twee hoofdoelwitte van ergonomies ontwerpte hardeware?

4.4.1 >>

4.4.2 Gee die generiese (algemene) naam wat gegee word vir die tipe beserings wat ontstaan as gevolg van die langdurige gebruik van toestelle soos sleutelborde en muise.

4.4.2 >>

4.4.3 Gee een kenmerk wat ’n ergonomies ontwerpte sleutelbord mag hê.

4.4.3 >>

5. Die trust moet vir potensiële borge ’n multimedia-aanbieding skep en wil daarvoor graag ’n digitale kamera en digitale videokamera aankoop.

5.1 Wat beteken die term *multimedia*-aanbieding?

5.1 >>

5.2 Watter implikasie het die gebruik en produksie van multimediamateriaal in terme van *berging*?

5.2 >>

5.3 Gee twee spesifikasies of faktore wat oorweeg moet word wanneer ’n digitale kamera gekoop word, buiten kwessies soos die handelsnaam, koste, waarborg en die MP-spesifikasie.

5.3 >>

5.4 Sal dit vir die trust nodig wees om ’n digitale videokamera aan te koop as hulle ’n digitale kamera het?

Motiveer jou antwoord kortliks.

5.4 >>

5.5 Die trustees het ’n digitale kamera gekoop en het foto’s geneem om hulle projek te dokumenteer, maar die *SD-kaart* was gou vol.

5.5.1 Verduidelik kortliks wat ’n SD-kaart is.

5.5.1 >>

5.5.2 As mens in die vervolg die resolusie van die foto’s verminder, sou dit help om hierdie probleem op te los. Hoekom?

5.5.2 >>

5.5.3 Gee drie maniere om hierdie foto’s vanaf die kamera na die rekenaar oor te dra.

5.5.3 >>

5.5.4 Gee twee maniere waarop die trustees die bestaande foto’s wat op die rekenaar gestoor is, kleiner kan maak, sodat die foto’s via e-pos na potensiële borge gestuur kan word.

5.5.4 >>

5.5.5 Wat is die algemene naam of ‘afkorting’ vir die meer ‘professionele’ digitale kameras, of wat met hulle geassosieer word, in teenstelling met dié wat in selfone gebruik word?

5.5.5 >>

6. Een van die dienste wat die trust wil lewer is om elektroniese kopieë van ou hardekopieweergawes van eksamenvraestelle te verskaf. Leerders en onderwysers sal dan drukstukke kan maak of die vraestelle na ’n *flash*-skyf kan kopieer.

6.1 Wat word met die term *hardekopie* bedoel?

6.1 >>

6.2 Watter bykomende hardeware sal hulle nodig hê as hulle hierdie vraestelle na elektroniese kopieë toe wil omskakel?

6.2 >>

6.3 Verduidelik noukeurig hoekom dit ’n goeie idee sal wees om hierdie geskandeerde dokumente te ‘OCR’, deur te beskryf wat OCR-sagteware doen.

6.3 >>

7. Een van die borge het vir die trustees biometriese *flash*-skywe as geskenke gegee.

7.1 In watter eenheid word die kapasiteit van die *flash*-skywe waarskynlik gegee: KB, TB, GB of PB?

7.1 >>

7.2 Wat beteken die term *biometries* in die algemeen?

7.2 >>

7.3 Hoe en waarom sal biometriese tegnologie tipies op ’n *flash*-skyf gebruik word?

7.3 >>

8. Daar is ’n aantal gestremde persone in die plaaslike gemeenskap wat by die rekenaarkursusse sal baat. Daarom moet ’n ondersoek gedoen word om vas te stel watter sagteware en hardeware beskikbaar is om hierdie gebruikers te help.

8.1 Noem en beskryf kortliks die funksie van twee sagteware-instellings of nutsprogramme van die bedryfstelsel wat gebruik kan word vir mense met swak sig.

8.1 >>

8.2 Daar is ’n aantal gespesialiseerde toestelle vir gebruikers wat sukkel om ’n ‘normale’ sleutelbord of muis te gebruik, of wat dit glad nie kan gebruik nie. Dit sluit sleutelborde met groot sleutels, asook groot *trackballs* in.

Noem twee ander toestelle wat vir hierdie gebruikers ontwerp is.

8.2 >>

8.3 Beskryf die twee vernaamste wyses hoe stemherkenningsagteware veral gestremde mense kan help.

8.3 >>

8.4 Verduidelik wat ’n virtuele assistent is en beskryf hoe dit veral gestremde mense kan help.

8.4 >>

9. Al die bestaande hardeware en nuwe hardeware moet in ’n inventaris (lys van voorraad) opgeneem word. Die trust oorweeg dit om strepieskodes op die hardeware aan te bring.

9.1 Watter hardeware het hulle nodig om die inligting vanaf ’n strepieskode outomaties in die rekenaar in te lees?

9.1 >>

9.2 Gee twee breë voordele daarvan om ’n stelsel van strepieskodes wat aan ’n POS (Point-of-Sale) -rekenaarstelsel gekoppel is, te gebruik.

9.2 >>

9.3 Iemand het voorgestel dat RFID-*tags* in stede van strepieskodes gebruik word.

Verduidelik kortliks wat RFID-*tags* is en gee die grootste voordeel van RFID-*tags* bo konvensionele strepieskodes.

9.3 >>

10. ’n Sekretaresse is aangestel om die daaglikse sake van die trust te bestuur. ’n Trustee het kwotasies vir laser- en inkspuitdrukkers, asook vir ’n multifunksietoestel gekry.

10.1 Gee die twee hoofredes (buiten die aanvanklike aankoopkoste) waarom ’n laserdrukker meer geskik kan wees vir algemene kantoorgebruik as ’n inkspuitdrukker.

10.1 >>

10.2 Een van die kwotasies vir die drukker het die spesifikasies van *15/28 ppm*, *5760 X 1440 dpi* en *‘802.11’* gegee.

10.2.1 Verduidelik waarna die *15/28 ppm*-spesifikasie verwys, en waarom twee getalle gegee word.

10.2.1 >>

10.2.2 Verduidelik waarna die *5760 X 1440 dpi-*spesifikasie verwys.

10.2.2 >>

10.2.3 Wat is die implikasie of betekenis van die *802.11-*spesifikasie?

10.2.3 >>

10.3 Gee twee ander funksies, buiten drukwerk, van ’n multifunksietoestel of -drukker.

10.3 >>

10.4 Gee twee voordele van multifunksietoestelle of -drukkers buiten vir die feit dat hulle meer funksies as net drukwerk kan verskaf.

10.4 >>

10.5 Verduidelik hoekom 3D-drukkers nie in ’n tipiese kantooromgewing benodig sal word nie deur na hul gewone gebruike te verwys.

10.5 >>

11. ’n Ander borg het aangebied om vir elkeen van die trust se organisasiekomitee ’n toestel aan te koop. Hulle kan kies tussen ’n *tablet* en ’n *slimfoon*.

11.1 Een van die kwotasies vir ’n *tablet* spesifiseer dat dit ‘Android 9 (Pie)’ gebruik.

Waarna verwys die spesifikasie?

11.1 >>

11.2 ’n Komiteelid meen ’n *‘phablet’* sal die ideale oplossing bied in terme van *konvergensie*.

Verduidelik waarna die terme *‘phablet’* en *konvergensie* in hierdie verband verwys.

11.2 >>

11.3 Een van die kwotasies vir ’n intreevlak-slimfoon het ‘with over 400,000 apps for the Android platform from Google Play – ideal for the SOHO user’ gelys.

Verduidelik wat dit beteken deur na die konsep van ‘apps’, ‘entry-level’, ‘platform’ en ‘SOHO’ in jou antwoord te verwys.

11.3 >>

11.4 Een van die kwotasies vir ’n tablet gee die spesifikasie van 11.6".

11.4.1 Na watter komponent verwys hierdie spesifikasie?

11.4.1 >>

11.4.2 Dui duidelik aan hoe die spesifikasie gemeet word.

11.4.2 >>

11.5 ’n Slimfoon kan aan ’n rekenaar gekoppel word.

Gee twee redes waarom mens ’n slimfoon aan ’n rekenaar sou wou koppel.

11.5 >>

12. Een van die trustees het voorgestel dat hulle ’n groot skerm vir opleidingsdoeleindes koop, en het ’n kwotasie vir ’n 42 duim (1366x768)-skerm gekry.

12.1 Waarna verwys die *1366×768-*spesifikasie?

12.1 >>

12.2 Noem ’n afvoertoestel wat miskien meer geskik sal wees vir rekenaaropleiding in die skoolsaal, waar die opleiding gaan plaasvind.

12.2 >>

12.3 HDMI is ’n digitale standaard wat gebruik word om monitors ens. te konnekteer.  
Waarna verwys die term ‘digitale migrasie’? Beskryf twee voordele wat dit bied.

12.3 >>

13. Mary, die sekretaresse, het nuttige sagteware van die internet afgelaai. Baie daarvan is *shareware* wat mens gratis van die internet kan aflaai.

Gee twee verskille tussen *shareware* en ‘normale’ eiensdomsregtelike sagteware (sagteware wat mens kan aankoop) buiten die koste.

13. >>

14. Mary is aangesê om *daaglikse rugsteun* van haar werk te maak en om dit op die *eksterne hardeskyf*, wat vir hierdie doel aangekoop is, huis toe te neem.

14.1 Waarom is dit raadsaam om die eksterne hardeskyf elke aand huis toe te neem?

14.1 >>

14.2 Gee drie redes waarom dit noodsaaklik is om op ’n gereelde basis te rugsteun of kopieë van lêers te maak.

14.2 >>

14.3 Mary vind dat die inhoud van die hardeskyf net-net op haar eksterne hardeskyf gestoor kan word.

Gee twee maniere waarop sy die hoeveelheid lêers wat sy moet rugsteun kan verminder.

14.3 >>

15. Mary probeer om ’n logiese lêerstruktuur te skep. Die volgende lêers is in een van die lêergidse gestoor:

Claims.docx, Agenda.pdf, Table.txt, Hardware.accdb. Team.bmp, Backup.zip, Song.mp3

15.1 Noem die grafikalêer wat in die skermkopie gelys word.

15.1 >>

15.2 Watter algemene lêertipe kan gebruik word om die grafikalêer wat in die skermkopie gewys word te stoor sodat die lêer se grootte verminder?

15.2 >>

15.3 Die Agendalêer is in *PDF*-format gestoor.

15.3.1 Watter program het jy nodig om hierdie lêer te kan oopmaak en lees?

15.3.1 >>

15.3.2 Gee twee redes waarom lêers so dikwels in PDF-formaat versprei word.

15.3.2 >>

15.4 Toe sy die databasis probeer oopmaak het, het Mary ’n boodskap gekry dat dit ‘Read-only’ was.

Verduidelik hoekom dit moontlik gebeur en hoe sy die probleem kan oplos.

15.4 >>

15.5 Terwyl Mary die kenmerke van die MP3-lêer ondersoek het, het sy ekstra *metadata* soos die kunstenaar se naam en die genre van die musiek opgemerk.

Verduidelik kortliks wat metadata is deur te verwys na twee tipiese items van metadata wat jy met ’n digitale foto sal assosieer.

15.5 >>

16. Mary het gevra of sy haar huidige kantoorpakket kan opgradeer. Sy het self ondersoek ingestel en het agtergekom dat daar *Home*- en *Professional*-weergawes van dieselfde kantoorpakkette is, en dat hulle dikwels *minimum* en *aanbevole* vereistes het. Daar is ook verskillende *lisensie-ooreenkomste* beskikbaar.

16.1 Wat is die grootste verskil tussen die *Home*- en *Professional*-weergawes van dieselfde kantoorpakket?

16.1 >>

16.2 Wat is die verskil tussen *minimum* en *aanbevole* vereistes in terme van sagteware?

16.2 >>

16.3 Een van die hardewarespesifikasies wat gelys word is die hardeskyfspasie wat nodig is om die pakket te installeer. Twee spesifikasies is gegee – een vir ’n *tipiese* installasie en een vir ’n *volle* installasie.

Verduidelik kortliks wat die verskil tussen die twee tipes installasies is.

16.3 >>

16.4 Gee twee ander tipiese hardewarevereistes vir sagteware-installering, behalwe vir beskikbare skyfspasie.

16.4 >>

16.5 Gee twee redes waarom dit nie raadsaam mag wees om na ’n nuwer weergawe van die kantoorpakket oor te skakel nie.

16.5 >>

16.6 Mary was verras om te sien dat sy ’n internetkonneksie nodig het om die nuwe kantoorpakket te installeer. Gee twee redes waarom dit nodig mag wees om aan die internet te koppel wanneer sagteware geïnstalleer word.

16.6 >>

16.7 Die drie verskillende tipes sagtewarelisensies wat beskikbaar is, is *enkelgebruiker*-, *multigebruiker*- en *terreinlisensies*. Boonop is daar ’n neiging na subskripsiesagteware soos Office 365.

16.7.1 Wat is ’n sagtewarelisensie?

16.7.1 >>

16.7.2 Mary wil weet of sy ’n kopie van die DVD waarop die kantoorpakket gekom het mag maak. Sy is bang dat dit *roof van sagteware (software piracy)* mag wees.

Verduidelik waarom dit nie as roof van sagtewarebeskou sal word nie deur te verduidelik wat hierdie tipe roof is.

16.7.2 >>

16.7.3 Indien die trust die kantoorpakket op al die ander rekenaars wil installeer, moet hulle ’n keuse tussen ’n multigebruiker- en ’n terreinlisensie maak.

Verduidelik wat die verskil tussen die twee tipes lisensies is.

16.7.3 >>

16.7.4 Verduidelik kortliks hoe subskripsiegebaseerde sagteware van tradisionele lisensiemodelle verskil.

16.7.4 >>

16.8 Mary sal dalk die ouer weergawe van die kantoorpakket, wat reeds gelaai is, moet de-installeer (*uninstall*) voordat die nuwe kantoorpakket geïnstalleer kan word.

Gee een rede waarom sy nie bloot die program kan selekteer en dan kan uitvee nie, en gee die korrekte manier waarop ’n program van die rekenaar verwyder behoort te word.

16.8 >>

16.9 Dit is altyd belangrik om te kontroleer of die nuwe weergawe van die sagteware ‘terugwaarts’ of ‘afwaarts’ versoenbaar is.

16.9.1 Verduidelik wat hierdie stelling beteken.

16.9.1 >>

16.9.2 Mary het ’n lêer ontvang wat deur ’n nuwer weergawe van die program wat sy gebruik, geskep is, maar sy kan dit nie oopmaak nie.

Beveel twee moontlike oplossings vir die probleem aan.

16.9.2 >>

17. Mary is gevra of sy haar *bedryfstelsel* opgedateer hou, en of sy voel sy moet na ’n nuwer weergawe van die bedryfstelsel opgradeer of nie. Sy voel baie verleë omdat sy nie geweet het sy het ’n bedryfstelsel op haar rekenaar nie, en nog minder dat sy veronderstel was om dit op te dateer.

17.1 Gee drie algemene redes waarom mens ’n bedryfstelsel benodig deur na die funksies daarvan te verwys.

17.1 >>

17.2 Indien die bedryfstelsel opgegradeer sou word na ’n nuwer weergawe van die Windows-bedryfstelsel, mag daar ’n probleem met die drywerprogramme (*device drivers*) van die ouer toestelle ontstaan.

17.2.1 Verduidelik noukeurig wat ’n drywerprogram is en watter rol dit in die funksionering van ’n rekenaar speel.

17.2.1 >>

17.2.2 Gee twee maniere of spesifieke plekke waar mens kan probeer om ’n nuwe drywerprogram te vind.

17.2.2 >>

17.3 Mary het gekla dat haar limiet (*cap*) baie vinnig opgebruik word as gevolg van outomatiese opdatering wat Windows doen.

17.3.1 Gee twee redes waarom dit belangrik is om sagteware soos die bedryfstelsel opgedateer te hou.

17.3.1 >>

17.3.2 Verduidelik noukeuring wat ’n limiet (*cap*) is en waarom dit so vinnig in hierdie situasie opgebruik word.

17.3.2 >>

17.3.3 Everduidelik wat programfoute of ‘bugs’ is en noem twee moontlike risiko’s waaraan hulle die gebruiker blootstel of wat hulle verteenwoordig.

17.3.3 >>

17.3.4 Baie programme, insluitende bedryfstelsels, het hul eie skeduleringsopsies.

Verduidelik wat ’n skeduleerder is en gee twee breë voordele van die gebruik van 'n skeduleerder.

17.3.4 >>

17.4 Bedryfstelsels het soortgelyke funksies en word gelaai wanneer ’n rekenaar of toestel aangeskakel word (*boot*). Boonop kan hulle as *enkelgebruiker*, *multigebruiker* en *multitaakverwerking* geklassifiseer word.

17.4.1 Wat gebeur normaalweg gedurende die laai (*boot*) van ’n rekenaar? Verwys na die konsep van *ROM* in jou antwoord.

17.4.1 >>

17.4.2 Wat is die verskil tussen ’n enkelgebruiker- en ’n multigebruikerbedryfstelsel?

17.4.2 >>

17.5 Bedryfstelsels sluit dikwels ’n basiese *firewall* in. Verduidelik wat ’n *firewall* is en hoe dit werk.

17.5 >>

18. Mary het ’n dokument na die drukker gestuur, maar die drukker het dit nie gedruk nie. Een van die trustees het gesê dat sy die verstekdrukker-instelling *(default printer setting)* asook die *drukkertou* moet kontroleer.

18.1 Wat word met die term *verstekdrukker-instelling* bedoel?

18.1 >>

18.2 Verduidelik waarna die terme drukkerwaglys (*print queue*) en *spooling* verwys.

18.2 >>

18.3 Lys twee aksies wat die gebruiker in die drukkertou kan neem, behalwe om te kyk wat die drukkertake is.

18.3 >>

18.4 Gee drie foutopsporingstappe wat ’n gebruiker kan neem as ’n drukker nie behoorlik wil druk of of werk nie, behalwe om van die drukkerwaglys gebruik te maak.

18.4 >>

19. Mary het ’n begroting in ’n sigblad geskep en dit op haar hardeskyf gestoor, maar later daardie week kon sy dit nie weer opspoor nie, en sy kon ook nie onthou wat die naam van die sigblad was nie!

Gee drie parameters wat sy kan gebruik om haar te help om na die lêer te soek.

19. >>